b'\n_START_ARTICLE_\nTrent (rijeka u Midlandsu, Engleska)\n_START_SECTION_\nIme\n_START_PARAGRAPH_\n\xc4\x8cini se da ime dolazi iz keltske rije\xc4\x8di za "sna\xc5\xbeno poplavljivanje", to\xc4\x8dnije, spoj dviju rije\xc4\x8di, tros ("preko") i hynt ("put"). Ovo bi bilo opravdano jer Trent je zbilja sklon poplavama. Vjerojatnije je obja\xc5\xa1njenje da se to odnosi na rijeku koju se mo\xc5\xbee prije\xc4\x87i na "brodovima" (kao na hrvatskom "Slavonski Brod", eng. ford), odnosno rijeka je tekla iznad (preko) glavnih trgovinskih puteva. To mo\xc5\xbee objasniti keltski element rid (vel\xc5\xa1ki rhyd, eng. "ford") u raznim toponimima du\xc5\xbe Trenta, poput Hill Ridwarea, kao i staroengleske izvedenice od ford. Drugi prijevod je "uljez", odnosi se na vode koje poplavljuju zemlju.\n_START_SECTION_\nTok\n_START_PARAGRAPH_\nIzvire kod ju\xc5\xbenog ruba Biddulph Moora u Staffordshireu na mo\xc4\x8dvarnom tlu. Malo nizvodno od izvora Trent te\xc4\x8de umjetnim vodopad u Hollin Woodu. Vi\xc5\xa1e je izvora, me\xc4\x91u kojima je Trent Head Well. Zatim joj se u toku pridru\xc5\xbeuju manji potoci \xc4\x8dime tvore Head of Trent, koji te\xc4\x8de ju\xc5\xbeno, ka jedinoj vodospremi du\xc5\xbe toka ove rijeke. To je kanalska vodosprema koja \xc4\x8duva vodu za napajanje kanala. Nalazi se u Knypersleyu. Nizvodno od vodosprema te\xc4\x8de kroz Stoke na Trentu i spaja se s Lymeom, Fowleaom i ostali potocima koje teku iz \xc5\xa1est gradi\xc4\x87a Staffordshireskih lon\xc4\x8darije koje postaju rijeka Trent. Potomte\xc4\x8de kroz Burton na Trentu i Nottingham. Dalje se spaja s rijekom Ouseom kod Trent Fallsa s kojom tvori estuarij Humber, iz kojeg se izlijeva u Sjeverno more izme\xc4\x91u Kingstona na Hullu u Yorkshireu i Imminghamu u Lincolnshireu. \xc4\x8cesto se tok Trenta uzimao u opisima kao granica Midlandsa ("Srednjih zemalja") i sjevera Engleske.'